  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 31-тӥ куартолзе Вотка ёросысь депутатъёслэн кенешсылэн сессияз ёрослы тӧрое Сергей Васильевез бырйизы. Со сярысь Удмуртиысь тӧролэн но кивалтэтлэн пресс-службазы ивортӥз. Депутатъёс азьын кык кандидатъёс вераськизы – «Вежливые люди» агентстволэн кивалтсез Сергей Васильев но муниципал кылдытэтысь лулчеберетъя ужъюртъёсты эскерон-чакланъя центрлэн кивалтӥсез Дмитрий Галичанин. Соос ёросэз азинтон программаосынызы тодматӥзы. Шара куара сётон дыръя тросэз депутатъёс Сергей Васильевлы дурбасьтӥзы. Со ужоскетаз матысь дыре пыроз. Ёрослэн азьвыл тӧроез Илья Прозоров интыужысьтыз ас мылкыд каремезъя кошкиз. ВАТСАН Васильев Сергей Александрович вордскиз 1984-тӥ арын. Ижкарысь Гуманитарной но инженерной технологиосъя камской институтэз «Финансы и кредит», «Проектирование, сооружение и эксплуатация газонефтепроводов и газонефтехранилищ» ӧръёсъя йылпумъяз. 2012-2023 аръёсы Финансово-юридической центрлэн коммерци ужпумъёсъя кивалтӥсез вал, 2023-тӥ арысен – «Вежливые люди» агентстволэн кивалтӥсез. Тодэ вайытом, 31-тӥ куартолэзе Воткакрлы тӧроез выльысь бырйизы Алексей Заметаевез. Тегъёс: быръёнъёс кивалтӥсьёс Воткаёрос Удмуртия  